Marija Naumova

Marija Naumova (sündinud 23. juunil 1973 Riias) on Läti poplaulja. Tema esinejanimi on Marie N. 

Tema 2002. aasta Eurovisiooni lauluvõistlusel Tallinnas esitatud laul "I Wanna" sai 176 punkti ja võitis võistluse. Marija Naumova oli üks õhtujuhte 2003. aasta Eurovisiooni lauluvõistlusel Riias.

Elukäik
Ta on hariduselt jurist ja sellel alal ka töötanud. Tema ema on näitleja ning ka Marija hakkas varakult teatrilavastustes kaasa tegema, mängides nii vene- kui ka lätikeelsetes lavateostes. Laulmine ja popansambliga laval esinemine on tema ellu kuulunud juba noorpõlvest peale.Romi Erlach. Marie N tahab koos Renars Kaupersiga Eurovisiooni juhtida Eesti Päevaleht. 01.06.2002.

Ta on salvestanud albumeid läti, inglise, prantsuse, vene ja portugali keeles.

Alates 2001. aastast on ta harrastanud joogat ning huvitunud idamaade filosoofiast ja religioonist, reisinud korduvalt Indias ja Tiibetis, matkanud sealsetes mägedes. Ta on öelnud, et neid huvisid on oma kasvatuse ja ellusuhtumisega aidanud temas tekitada psühholoogist isa.

Naumova on alates 2005. aastast elanud periooditi ka Pariisis, kuid teinud sellest hoolimata kaasa Läti kultuurielus nii muusika kui ka teatri vallas, eriti muusikalavastustes.Santa Raita. Marija Naumova. Saglabāt cilvēcību un neielaist sevī naidu NRA.lv, 01.11.2024. 

2004. aastal asutas ta Lätis oma lastestuudio, kus lapsed õpivad laulu ja tantsu rock'n'roll'ist balletini, joogat, joonistamist ning keeli ning astuvad esimesi samme muusikateatri lavadel.Verni Leivak. Marie N: «Mul on kõik olemas, töö, sõbrad, plaanid.» Õhtuleht.ee, 21.12.2005.

2005. aastal valiti ta Läti esindajana UNICEF-i hea tahte saadikuks.Verni Leivak. Marie N: «Mul on kõik olemas, töö, sõbrad, plaanid.» Õhtuleht.ee, 21.12.2005.

Tunnustus
2002 – aasta eurooplane Lätis

Isiklikku
Ta on alates 2006. aastast abielus ärimees Raitis Bullītisega"Viņš nepieklājīgi skatījās." Marija Naumova atklāti par savu iepazīšanos ar vīru NRA.lt, 21.04.2025., neil on poeg Artūras.Santa Raita. Marija Naumova. Saglabāt cilvēcību un neielaist sevī naidu NRA.lv, 01.11.2024.

Viited

 Välislingid 
MarieN.lv

Kategooria:Läti lauljad
Kategooria:Eurovisioonil osalejad
Kategooria:Eurovisiooni võitjad
Kategooria:Sündinud 1973